Къэбэрдей-Балъкъэр Республикэм и Iэтащхьэ КIуэкIуэ Юрий республикэм и школхэр къэзыухахэм зэрехъуэхъур
Школыр къызэрывухамкIэ сынывохъуэхъу. Нобэ фэ балигъ гъащIэм фыхохьэ. ИкIи адэкIи фиIэну сыт хуэдэ ехъулIэныгъэми и лъабжьэу щытынущ школым фыщыщIэса илъэсхэм къыхэфха дерс-хэр.
Быдэу си фIэщ мэхъу фи гъэсакIуэхэмрэ егъэджакIуэхэмрэ яхуэгъэза фIыщIэр фи гъащIэ псом фи гум зэрилъынур. А цIыху губзыгъэхэм икIи гудзакъэ зиIэхэм гъэсэныгъэ къыфхалъхьащ, щIэныгъэм и дуней хьэлэмэтыр къыфхузэIуахащ, я гум и хуабэмкIэ къывдэгуашэу, фи ехъулIэныгъэхэм иригуфIэу, гугъуехьхэр къызэднэкIынымкIэ зыкъыфщIагъакъуэу екIуэкIащ.
АдэкIэ фэ IэщIагъэ фхуэхъунур, фызытеувэну гъуэгур къыхэфхыну къыфпэщытщ. Зэман гъунэгъум къриубыдэу фэ фи пщэ дэфлъхьэжынущ фыщалъхуа икIи фыкъыщыхъуа къэралым хуэгъэзауэ фхьыну жэуаплыныгъэр. Iуэхум фытегушхуэ, фызытелэжьэнур къыхэфх. Нобэрей Урысейм абы и лъэныкъуэкIэ Iэмал псори къыфхуэзэIуех.
ИкъукIэ си гуапэщ фи мурадхэмрэ гугъапIэхэм- рэ къывэхъулIэну, евгъажьэ дэтхэнэ IуэхуфIри тэмэму зэфIэвгъэкIыну. ФефIакIуэу, насыпыфIэуфыпсэу!
